ඔවුන් මෙවර කරදර කරනු ලැබුවේ ව්‍යාපාරිකයන්ට පමණක් නොවේ. තෝරා ගැනීමකින් තොරව ඔවුන් සෑම කෙනෙකුටම මුදල් ඉල්ලා තර්ජනය කරනු ලැබීය. මම ඌරු ජුවා කතා කරන්නේ. දන්නවානේ කවුද කියලා. අපිට සල්ලි ටිකක් ඕන. මගේ ගෝලයෙක් එළියට දාගන්න ඕන. ඌට ඇප තියන්න ලක්ෂ දහයක් යනවා. මට තුනක් මදි. තමුසෙලා මට පනස්දාහ ගානෙවත් දුන්නොත් වැඩේ ගොඩ දාගන්න පුළුවන්. මොකද කියන්නේ? අපිට ඒක අදාළ නැහැ. මට ඕන සල්ලි. තමුන් ගාව නැත්නම් කාගෙන් හරි ඉල්ලලා දෙනවා. ණයක් විදිහට. තමුන්ට බැරියෑ ඒක පස්සේ බේරගන්න. තර්ජනයෙන් බියපත් ඇතැමෙක් තමන්ට හැකි පරිදි සුළු මුදලක් ලබාදී නිහඬව සිටියහ. එහෙත් ඇතැමෙක් මුදල් නොදී මගහැර පොලිසිවලට පැමිණිලි කළහ. එසේ මුදල් නොදුන් අයට ඔහු දෙවනුව කතා කළේ තර්ජනාත්මකවය.
ඇප ලබා ගැනීමට අවශ්‍ය මුදල කියද
ලක්ෂ දහයක්